Ehdotus: neuvoston asetus maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 muuttamisesta /* KOM/99/0631 lopull. - CNS 99/0254 */



Virallinen lehti nro C 089 E , 28/03/2000 s. 0031 - 0031



Ehdotus: NEUVOSTON ASETUS maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 muuttamisesta (komission esittämä) PERUSTELUT Neuvoston 17 päivänä toukokuuta 1999 antamassa asetuksessa (EY) N:o 1255/1999 säädetään vientituen myöntämisestä joillekin maitotuotteille silloin kun ne viedään asetuksen liitteessä II lueteltuina tavaroina. Käytettävissä olevien varojen tehokkaimman mahdollisen käytön varmistamiseksi on suotavaa luoda täydentäviä hallintotapoja, jotta nämä varat voitaisiin kohdistaa paremmin vientukia saaviin tavaroihin. Asetusehdotuksen tarkoituksena on antaa komissiolle toimivalta muuttaa tavaraluettelo lisäämällä siihen vientukia saavat maitotuotteet. Eri maatalousaloilla komissiolle on jo annettu tämä toimivalta: vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92, sellaisena kuin se on viimeksi muutettuna asetuksella (EY) N:o 1253/1999, 13 artiklan 11 kohta; sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999 18 artiklan 15 kohta, riisialan yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95, sellaisena kuin se on viimeksi muutettuna setuksella (EY) N:o 2072/98, 13 artiklan 15 kohta; muna-alan yhteisestä markkinjärjestelystä 29 päivänä lokakuuta 1975 annetun neuvoston asetuksen (ETY) N:o 2771/75, sellaisena kuin se on viimeksi muutettuna asetuksella (EY) N:o 1516/96, 9 artiklan 3 kohta. 1999/0254 (CNS) Ehdotus: NEUVOSTON ASETUS maito- ja maitotuotealan yhteisestä markkinajärjestelystä annetun asetuksen (EY) N:o 1255/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen [1], [1] EYVL C &, &, s. ottaa huomioon Euroopan parlamentin lausunnon [2], [2] EYVL C &, &, s. ottaa huomioon talous- ja sosiaalikomitean lausunnon [3], [3] EYVL C &, &, s. ottaa huomioon alueiden komitean lausunnon [4], [4] EYVL C &, &, s. sekä katsoo seuraavaa: (1) Asetuksen (EY) N:o 1255/1999 [5] 31 artiklassa säädetään, että tietyille kyseisen asetuksen soveltamisalaan kuuluville tuotteille myönnetään vientitukea, silloin kun ne viedään saman asetuksen liitteessä II lueteltuina tavaroina, näiden tuotteiden maailmankauppahintojen sekä näiden hintojen ja yhteisön hintojen välisen erotuksen perusteella perustamissopimuksen 300 artiklan perusteella tehtyjen sopimusten rajoitusten puitteissa. [5] EYVL L 160, 26.6.1999, s. 48. (2) Useilla maatalousaloilla, kuten vilja-, sokeri-, riisi- ja muna-alalla, toimivalta niiden tavaroiden määrittämisessä, jotka voivat saada vientukea, mukaan lukien muut kuin perustamissopimuksen liitteeseen I kuuluvat tavarat, on annettu komissiolle käytettävissä olevien varojen tehokkaimman mahdollisen käytön edellyttämän joustavuuden varmistamiseksi. Tästä syystä on suotavaa antaa komissiolle tämä toimivalta vientukia saavien tavaroiden määrittämisessä myös maitotuotealalla, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1255/1999 31 artiklan 14 kohta seuraavasti: « 14. Komissio antaa tämän artiklan soveltamista koskevat yksityiskohtaiset säännöt, joihin sisältyvät vietyjen jakamattomien tai käyttämättömien määrien uudelleenjakamista koskevat järjestelyt sekä kaikki liitteen II muuttamista koskevat säännökset, 42 artiklassa säädettyä menettelyä noudattaen. Yksityiskohtaiset säännöt 8, 10, 11 ja 12 kohdan soveltamisesta 1 artiklassa tarkoitettuihin tämän asetuksen liitteessä II lueteltuina tavaroina vietäviin tuotteisiin annetaan kuitenkin asetuksen (EY) N:o 3448/93 16 artiklassa säädettyä menettelyä noudattaen.» 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>